கேள்வி: இன்னிசை அளபெடை என்பது என்ன?
பதில்: அளபெடை என்பது ஓர் எழுத்தின் இயல்பான ஒலி அளவை விட நீண்டு ஒலிக்கும் முறை ஆகும். இன்னிசை அளபெடை என்பது செய்யுளை இனிமையாக இசைப்பதற்காக ஒத்த இசையெழுத்தைக் கூட்டி எழுதப்படுவது ஆகும். செய்யுளிசை அளபெடை, சொல்லிசை அளபெடை ஆகிய இரு வகைகளாகவும் இல்லாமல் வெறுமனே இனிய இசைக்காக இது கூட்டி எழுதப்படும். எடுத்துக்காட்டு: :கெடுப்பதூஉம் கெட்டார்க்குச் சார்வாய்மற் றாங்கே :எடுப்பதூஉம் எல்லாம் மழை. திருக்குறள் 15 இந்தத் திருக்குறள் :கெடுப்பதும் கெட்டார்க்குச் சார்வாய்மற் றாங்கே :எடுப்பதும் எல்லாம் மழை என அமைந்திருப்பினும் வெண்டளை இலக்கணத்தில் பிழை நேராது. அப்படி இருக்கையில் அளபெடை கூட்டப்பட்டிருப்பது இன்னிசைக்காக என்பதை உணரலாம்.